******

**ПОЕДНОСТАВЕНА ТЕНДЕРСКА ДОКУМЕНТАЦИЈА**

**ПОСТАПКА СО БАРАЊЕ ЗА ПРИБИРАЊЕ НА ПОНУДИ**

*[преку ЕСЈН со е-аукција]*

**ЗА НАБАВКА НА УСЛУГА ЗА**

**АВИОНСКИ БИЛЕТИ**

**ОГЛАС 05/2017**

**Скопје, февруари 2017 година**

**Инструкции за економските оператори**

1. **Договорен орган**

**1.1** Договорен орган е Државниот завод за ревизија, со седиште во деловниот објект Палата ,,Емануел Чучков”, на ул. „Јордан Мијалков“ бб, Општина Центар, Скопје, телефон 02/3 211 262, факс 02/3 126 311, електронска пошта: dzr@dzr.gov.mk, интернет адреса: [www.dzr.gov.mk](http://www.dzr.gov.mk).

**1.2.** Лице за контакт кај договорниот орган е Цвета Ристовска телефон 02/ 3233 503 лок. 135, електронска пошта cveta.ristovska@dzr.gov.mk и факс 02/31 26 311.

1. **Предмет на договорот за јавна набавка**

**2.1.** Предмет на договорот за јавна набавка е набавка на услуга за обезбедување на авионски билети за сите европски и интерконтинентални дестинации за економска класа за период од 1 (една) година. Детален опис на предметот на договорот е даден во техничката спецификација во прилог на оваа тендерска документација.

**2.2.** Предметот на договорот е **неделив**. Носителот на набавката во својата понуда треба да ги вклучи сите составни делови. Во спротивно понудата ќе се смета за неприфатлива.

1. **Начин и рок на извршување на услугите**

Носителот на набавката е должен да ја изврши услугата која е предмет на договорот, согласно условите од склучениот договор.

1. **Разлики во цена (корекција на цени)**

Не се предвидува корекција на цените, односно цените искажани во понудата на најповолниот понудувач ќе бидат фиксни за целото времетраење на договорот за јавна набавка.

1. **Начин на плаќање**

Начинот на плаќање е вирмански по целосно извршување на услугата предмет на договорот за јавна набавка, во рок до 60 дена од денот на приемот на фактурата во архивата на Договорниот орган, согласно условите од склучениот договор.

1. **Извор на средства**

Средствата за реализација на договорот за јавна набавка кој е предмет на оваа постапка се обезбедени од буџетот на Државен завод за ревизија и буџетот на проектот МАК-12/0015 „Имплементација на систем за управување со ревизија“ финансиран од грант на Кралството Норвешка.

**7. Право на учество**

7.1. Економскиот оператор кој има една или повеќе негативни референци, групата економски оператори во која членува економски оператор кој има негативна референца, како и економскиот оператор кој претставува поврзано друштво со економскиот оператор кој има негативна референца, нема право на учество.

7.2. Право да достави понуда има секое заинтересирано домашно и странско правно и физичко лице - понудувач, кое е регистрирано за вршење на дејноста поврзана со предметот на договорот за јавна набавка.

7.3. Право да достави понуда има и група на понудувачи без обврска за здружување во соодветна правна форма. Договорниот орган нема да бара од групата на понудувачи да се здружи во посебна правна форма доколку истата биде избрана за носител на набавката.

7.4. Составен дел од групната понуда е договор за поднесување групна понуда со кој членовите во групата економски оператори меѓусебно и кон договорниот орган се обврзуваат за извршување на договорот за јавна набавка. Овој договор потребно е да ги содржи следниве податоци: членот на групата кој ќе биде носител на групата, односно кој ќе ја поднесе понудата и ќе ја застапува групата, членот на групата кој во име на групата економски оператори ќе го потпише договорот за јавна набавка, членот на групата кој ќе ја издаде фактурата и сметка на која ќе се вршат плаќањата, краток опис на обврските на секој од членовите на групата економски оператори за извршување на договорот.

7.5. Сите членови на групата на понудувачи се поединечно и солидарно одговорни пред договорниот орган за извршување на своите обврски. Договорниот орган ќе комуницира со претставникот на групата на понудувачи.

**Напомена:** Во моментот на поднесување на групна понуда, носителот на групата треба да биде регистриран на Електронскиот систем за јавни набавки. [[1]](#footnote-1)

Носителот на групата задолжително ги потпишува со дигитален сертификат: понудата, потребните изјави и целокупната документација која самиот ја изготвува и потпишува. Доколку членовите на групата не поседуваат дигитален сертификат, потребните изјави и документацијата која тие ја изготвуваат и потпишуваат може да биде своерачно потпишана и доставена во скенирана електронска форма.

7.6. Економскиот оператор во рамките на иста постапка за доделување на договор за јавна набавка може да учествува само во една понуда. Сите понуди ќе бидат отфрлени ако економскиот оператор:

* учествува во повеќе од една самостојна и/или како член во групна понуда или
* учествува како подизведувач во друга самостојна и/или како член во групна понуда.

7.7. Економскиот оператор може да учествува како подизведувач во повеќе од една понуда.

7.8. Доколку техничката или професионалната способност е поддржана од друг субјект, понудувачот е должен поддршката да ја докаже со валиден доказ дека тој субјект ќе му ги стави на располагање соодветните технички или професионални ресурси (член 154 од законот).

7.9. Понудувачот може да ангажира подизведувачи. Доколку понудувачот има намера дел од договорот за јавна набавка да го отстапи на еден или повеќе подизведувачи, во понудата мора да наведе податоци за делот од договорот кој има намера да го отстапи на подизведувачи, како и податоци за сите предложени подизведувачи (фирма, седиште, единствен даночен број и слично). Понудувачот е одговорен пред договорниот орган за извршување на договорот за јавна набавка, без оглед на бројот на подизведувачите.

7.10. Лицата кои учествувале во изработка на тендерската документација не смеат да бидат понудувачи или членови во група на понудувачи во постапката за доделување на договорот.

**8. Критериуми за утврдување на способност на понудувачите**

За да учествуваат во постапката за доделување на договор, понудувачите мора да ги исполнуваат следниве критериуми за утврдување на нивната способност:

**8.1. Лична состојба**

* во последните 5 години, на понудувачот да не му била изречена правосилна пресуда за учество во злосторничка организација, корупција, измама или перење пари;
* на понудувачот да не му е изречена споредна казна забрана за учество во постапки за јавен повик, доделување на договори за јавна набавка и договори за јавно приватно партнерство;
* на понудувачот да не му е изречена споредна казна привремена или трајна забрана за вршење на одделна дејност;
* понудувачот да не е во постапка за стечај или во постапка за ликвидација;
* понудувачот да нема неплатени даноци, придонеси или други јавни давачки; освен ако на економскиот оператор му е одобрено одложено плаќање на даноците, придонесите или другите јавни давачки во согласност со посебните прописи и истите редовно ги плаќa;
* на понудувачот да не му е изречена прекршочна санкција - забрана за вршење на професија, дејност или должност, односно привремена забрана за вршење одделна дејност, и
* понудувачот е должен да дава точни податоци и да ги доставува податоците што ги бара договорниот орган.

**8.2. Способност за вршење на професионална дејност**

Понудувачот треба да е регистриран како физичко или правно лице за вршење на дејноста поврзана со предметот на договорот за јавна набавка или да припаѓа на соодветно професионално здружение согласно со прописите на земјата каде што е регистриран.

**8.3.Техничка или професионална способност**

Критериуми за утврдување на техничката или професионалната способност на понудувачот се:

* Понудувачот треба да е член во IATA групацијата (International Air Transport Association) за тековната година;
* Понудувачот треба да поседува лиценца “А “ за вршење на туристичка дејност (доколку понудувачот е туристичка агенција);
* Понудувачот мора да е поврзан на барем еден глобален светски резервациски систем за авио билети (Амадеус, Галилео или друг соодветен глобален светски резервациски систем);
* Понудувачот треба да има минимум 1 резервациски терминал за авио билети;
* Понудувачот треба да има минимум 1 лице од вработените кое поседува сертификат/лиценца за работа со глобален светски резервациски систем за продажба на авио билети во редовниот меѓународен сообраќај (Амадеус, Галилео или друг соодветен глобален светски резервациски систем) издаден од овластен школски центар или школски центар на авио компаниите членки на асоцијацијата IATA.

8.4. При проверката на комплетноста и валидноста на документацијата за утврдување на способноста на економскиот оператор и при евалуација на понудата, комисијата преку ЕСЈН задолжително бара од понудувачите да ги појаснат или дополнат документите за утврдување способност во рок од пет работни дена од крајниот рок за поднесување на понудите.

Економскиот оператор преку ЕСЈН, го прикачува документот со појаснување или дополнување во делот "Појаснување/Дополнување на поднесени документи", во рокот кој го определил договорниот орган а кој не смее да е покус од 3 (три) работни дена, од денот на приемот на барањето од страна на понудувачот.

8.5 Во случај на група економски оператори, сите членови на групата поединечно ја докажуваат својата лична состојба и способноста за вршење професионална дејност.

Ако економски оператори поднесат групна понуда, техничката и професионалната способност се докажува со земање предвид на ресурсите на сите членови во групата.

**9. Начин на докажување на способноста на понудувачот**

Понудувачот го потврдува исполнувањето на критериумите за утврдување на личната состојба со изјава која ја доставува во прилог на својата понуда. Исполнетоста на останатите критериуми за утврдување на способност, понудувачот ја докажува со доставување на потребната документација утврдена во овој дел од тендерската документација:

9.1. За докажување на личната состојба:

* изјава на понудувачот дека во последните 5 години не му била изречена правосилна пресуда за учество во злосторничка организација, корупција, измама или перење пари (ја изготвува во електронска форма и со електронски потпис ја потпишува самиот економски оператор и истата не мора да биде заверена од надлежен орган);
* потврда дека не е отворена постапка за стечај од надлежен орган;
* потврда дека не е отворена постапка за ликвидација од надлежен орган;
* потврда за платени даноци, придонеси и други јавни давачки од надлежен орган од земјата каде економскиот оператор е регистриран
* потврда од Регистарот на казни за сторени кривични дела на правните лица дека не му е изречена споредна казна забрана за учество во постапки за јавен повик, доделување на договори за јавна набавка и договори за јавно-приватно партнерство;
* потврда од Регистарот на казни за сторени кривични дела на правните лица дека не му е изречена споредна казна привремена или трајна забрана за вршење на одделна дејност и
* потврда дека со правосилна пресуда не му е изречена прекршочна санкција - забрана за вршење на професија, дејност или должност, односно привремена забрана за вршење одделна дејност.

Понудувачот за докажување на својата лична состојба поднесува изјава дека ги исполнува предвидените критериуми за утврдување на личната состојба, која е дадена во прилог на оваа тендерска документација.

Комисијата ќе побара само од понудувачот чија понуда е утврдена за најповолна да ги достави потребните документи за личната состојба. Документите од точка 9.1 не смеат да бидат постари од 6 месеци од датумот определен како краен рок за поднесување на понуди. Ако договорниот орган се сомнева во документите за утврдување на личната состојба на понудувачот, тој го задржува правото да побара информации директно од надлежните органи кои ги издале документите за утврдување на личната состојба.

Комисијата ќе прифати документи за утврдување на личната состојба кои се издадени и по денот на јавното отворање на понудите, но не подоцна од денот на донесувањето на одлуката за избор на најповолна понуда. Ако економскиот оператор не ги достави бараните документи во утврдениот рок од страна на комисијата за јавна набавка, или истите се невалидни или несоодветни за утврдување на личната состојба, ќе се смета дека понудувачот ја повлекол својата понуда што резултира со издавање негативна референца, а комисијата за јавна набавка ќе го покани наредниот рангиран економски оператор или ќе даде предлог за поништување на постапката.

Изјавата се поднесува во електронска форма преку ЕСЈН и истата треба да биде електронски потпишана со користење на дигитален сертификат од одговорното лице или овластениот потписник на економскиот оператор.

Подетални информации за начинот на дигитално потпишување се содржани во прирачникот “Општи и технички препораки за користење на ЕСЈН за економски оператори и договорни органи“ објавен на почетната страна на ЕСЈН во делот "Документи".

За да се избегнат технички пропусти при утврдување на валидноста на сертификатот, препорачливо е економскиот оператор во понудата да наведе со кој софтверски пакет (Microsoft Office 2003, 2007, 2010, OpenOffice итн.) се потпишани документите,

9.2. За докажување на способноста за вршење на професионална дејност

За докажување на способноста за вршење на професионалната дејност, понудувачот треба да достави со својата понуда:

* Документ за регистрирана дејност како доказ дека е регистриран како физичко или правно лице за вршење на дејноста поврзана со предметот на договорот за јавна набавка (ДРД-Образец) или доказ дека припаѓа на соодветно професионално здружение согласно со прописите на земјата каде што е регистриран.

9.3. За докажување на техничката или професионалната способност

За докажување на техничката или професионалната способност, понудувачот треба да достави со својата понуда:

* Договор или сертификат за членство во IATA групацијата важечки за тековната година, ( копија заверена од понудувачот );
* Доколку понудувачот е туристичка агенција треба да достави копија од лиценца “А“, согласно Законот за туристичката дејност издадена од Министерството за економија, а заверена од понудувачот;
* Договор, важечки за тековната година за користење на барем еден глобален светски резервациски систем за авио билети (Амадеус, Галилео или друг соодветен глобален резервациски систем), (копија заверена од понудувачот);
* Изјава дека поседува минимум 1 резервациски терминал за авио билети, изготвена и заверена (потпишана) од понудувачот;
* Сертификат/лиценца за минимум 1 (едно) вработено лице на понудувачот за работа со глобален светски резервациски систем за продажба на авио билети во редовниот меѓународен сообраќај (Амадеус, Галилео или друг соодветен глобален светски резервациски систем) издаден од овластен школски центар или школски центар на авио компаниите членки на асоцијацијата IATA, копија заверена од понудувачот;
* Известување за елементите на договорот кој понудувачот има намера да ги отстапи на подизведувач, изготвено и заверено (потпишано) од понудувачот.

**10.** **Појаснување, измена и дополнување на тендерската документација**

10.1 Појаснување на тендерската документација

10.1.1 Економскиот оператор може да побара појаснување на тендерската документација од договорниот орган, исклучиво во електронска форма, преку ЕСЈН, со користење на модулот "Прашања и одговори", најдоцна 3 дена пред крајниот рок за поднесување на понудите.

10.1.2 Појаснувањето договорниот орган ќе го достави преку ЕСЈН, во модулот „Прашања и одговори“, по што сите економски оператори што презеле тендерска документација ќе добијат автоматско електронско известување дека е даден одговор на поставеното прашање и ќе бидат во можност да го прочитаат појаснувањето, без при тоа да се идентификува економскиот оператор што побарал појаснување.

10.2 Измена и дополнување на тендерската документација

10.2.1 Договорниот орган го задржува правото најдоцна 3 дена пред истекот на крајниот рок за поднесување на понудите, по свое наоѓање или врз основа на поднесените прашања за објаснување поднесени од страна на понудувачите, да ја измени или да ја дополни тендерската документација, за што веднаш ќе ги извести сите економски оператори што неа ја подигнале.

10.2.2 Во случај на измена на тендерската документација, договорниот орган ќе го продолжи крајниот рок за доставување на понудата за најмалку 6 дена.

10.2.3 Во случај на измена и дополнување на тендерската документација објавена на ЕСЈН како и продолжување на крајниот рок, договорниот орган е должен да ја објави направената измена преку ЕСЈН, по што сите економски оператори што презеле тендерска документација до моментот на измената ќе добијат автоматско електронско известување дека е објавена измена за конкретниот оглас.

**11. Изготвување и поднесување на понудите**

11.1. Начин на изготвување на понудата

Понудата се изготвува во согласност со условите предвидени во тендерската документација во електронска форма, со користење на обрасците дадени во прилог.

Доколку понудувачот има намера дел од договорот за јавна набавка да го отстапи на еден или повеќе подизведувачи, во понудата мора да наведе податоци за делот од договорот кој има намера да го отстапи на подизведувачи, како и податоци за сите предложени подизведувачи (фирма, седиште, единствен даночен број и слично). Понудувачот е одговорен пред договорниот орган за извршување на договорот за јавна набавка, без оглед на бројот на подизведувачите.

11.2. Понудата се поднесува во електронска форма преку ЕСЈН и истата треба да биде електронски потпишана со користење на дигитален сертификат од одговорното лице на економскиот оператор или лице овластено од него. Дигиталниот сертификат треба да биде со важност најмалку до моментот на јавното отворање односно крајниот рок за поднесување на понудите.

Доколку понудата ја потпишува лице овластено од одговорното лице, во прилог се доставува и овластување за потпишување на понудата потпишано од одговорното лице.

Подетални информации за начинот на дигитално потпишување се содржани во прирачникот “Општи и технички препораки за користење на ЕСЈН за економски оператори и договорни органи“ објавен на почетната страна на ЕСЈН во делот "Документи".

11.3. Економските оператори можат во хартиена форма да ја поднесат документација во нестандарден формат и големина пред крајниот рок за поднесување на понудите, доколку истите се преобемни за скенирање и прикачување на ЕСЈН.

11.4. Изјава со која понудувачот потврдува дека ги исполнува критериумите за утврдување на личната состојба

Со понудата, понудувачот доставува и електронски потпишана изјава со која потврдува дека ги исполнува критериумите за утврдување на личната состојба во целост утврдени во законот и во тендерската документација и дека ги има на располагање сите документи утврдени во тендерската документација за докажување на исполнувањето на овие критериуми, кои ќе му бидат доставени на договорниот орган доколку неговата понуда биде избрана за најповолна.

11.5. Изјава за сериозност на понудата

Во прилог на понудата, понудувачот доставува и електронски потпишана изјава за сериозност на понудата, при што треба да го користи образецот на изјава даден во прилог на тендерската документација. Доколку дојде до прекршување на дадената изјава за сериозност на понудата, истото ќе резултира со издавање негативна референца против таквиот понудувач на начин и согласно условите утврдени во Законот за јавните набавки.

11.6. Изјава за независнa понуда

Во прилог на понудата, покрај изјавата за сериозност на понудата, понудувачот доставува и електронски потпишана изјава за независнa понуда, при што треба да го користи образецот на изјава даден во прилог на тендерската документација, каде е подетално објаснето нејзиното значење како и кои дејствија ќе се преземат доколку договорниот орган добие сознанија дека дадените наводи се невистинити. Изјавата од ставот на овој член ја потпишува исклучиво одговорното лице, се доставува заедно со понудата и не може дополнително да се достави по истекот на рокот за поднесување на понудите.

Изјавата за независна понуда не може да гласи на ниту едно друго лице освен на одговорното лице. Изјавата се потпишува електронски со прикачување на валиден дигитален сертификат чиј носител е одговорното лице. Доколку образецот е потпишан од лице овластено за дигитално потпишување, тогаш истиот задолжително треба да е своерачно потпишан од одговорното лице, скениран и на таков формат да биде аплициран дигитален потпис.

11.7.Елементи на понудата

Понудата треба да е составена од следниве елементи и според следниов редослед:

* Модел на договор - парафиран (Прилог 1);
* Пополнет образец на понуда (Прилог 2);
* Изјава со која понудувачот потврдува дека ги исполнува критериумите за утврдување на личната состојба (Прилог 3),
* Изјава за сериозност на понудата (Прилог 4);
* Изјава за независна понуда (Прилог 5);
* Документ за утврдување на способност за вршење на професионална дејност наведен во точка 9.2. од тендерската документација (ДРД-Образец);
* Докази за утврдување на техничката или професионалната способност наведени во подточка 9.3 од тендерската документација;
* Образец за општи информации (Прилог 6).
* Пополнет образец на листа на доверливи информации (ако нема доверливи информации, образецот не мора да се доставува) (Прилог 7);
* Договор за групна понуда*[*само за група на економски оператори*]*;

11.8. Јазик на понудата

Понудата, како и целата кореспонденција и документи поврзани со понудата кои се разменуваат со понудувачот, се пишуваат на македонски јазик со користење на неговото кирилско писмо. Придружните документи и печатената литература кои се дел од понудата може да бидат на друг јазик, под услов да се придружени со точен превод на македонски јазик.

11.9. Период на важност на понудата

Периодот на важност на понудата ќе изнесува 120 дена од денот на јавното отворање, за чие времетраење понудата во сите нејзини елементи е обврзувачка за понудувачот. Понудите кои содржат покус период на важност од тој утврден во оваа точка од тендерската документација ќе бидат отфрлени како неприфатливи.

11.10. Принцип на една понуда

Едно право или физичко лице може да поднесе само една понуда, без оглед дали ја доставува поединечно или како член на група на понудувачи. Во спротивно сите понуди во кои се јавува тоа правно или физичко лице се отфрлаат.

**12. Краен рок и место за поднесување на понудите**

12.1. Краен рок за поднесување на понудите е 10.03.2017 година во 11.00 часот.

12.2. Понудите се поднесуваат преку ЕСЈН достапен преку следнава веб адреса: [https://www.e-nabavki.gov.mk](https://www.e-nabavki.gov.mk/).

12.3. Понудата која е поднесена по истекот на крајниот рок за поднесување на понудите нема да биде примена во ЕСЈН, односно ќе биде автоматски отфрлена за што и договорниот орган и економскиот оператор ќе бидат известени и истата нема да се прикаже при отворање на понудите.

**13. Јавно отворање и евалуација на понудите**

13.1. Јавното отворање на понудите ќе се изврши на датумот и во часот утврдени како краен рок за поднесување на понудите на следнава локација, деловен објект Палата ,,Емануел Чучков”, на ул. „Јордан Мијалков“ бб, Општина Центар, Скопје.

13.2. Понудувачот може да има свој овластен претставник на јавното отворање на понудите, при што овластениот претставник треба на Комисијата да и предаде писмено овластување од понудувачот.

13.3. Комисијата за јавни набавки ќе пристапи кон отворање на понудите доколку е пристигната и само една понуда. Во таков случај нема да се спроведе електронска аукција. Условот за спроведување на електронска аукција е во постапката да се пристигнати најмалку две прифатливи понуди.

**14. Критериум за доделување на договорот**

14.1 Критериум за доделување на договорот за јавна набавка е **најниска цена**. За носител на набавката ќе биде избран оној економски оператор кој ќе понуди најниска цена во текот на електронската аукција, а чија понуда претходно е оценета како прифатлива. Во постапка која завршува со спроведување на електронска аукција не се врши бодување на понудите, туку само рангирање на понудувачите според висината на понудените цени.

14.2 Евалуацијата на понудите ќе се врши согласно со Методологијата за изразување на критериумите за доделување на договорот за јавна набавка во бодови („Службен весник на Република Македонија“ бр. 41/08).

**15. Посебни начини за доделување на договорот за јавна набавка**

15.1. Договорот за јавна набавка ќе се додели со примена на постапка со барање за прибирање на понуди со објавување на оглас, која ќе заврши со електронска аукција како последна фаза во постапката.

15.2. Оваа постапка ќе се спроведува со користење на електронски средства преку Електронскиот систем за јавни набавки (ЕСЈН) (<https://www.e-nabavki.gov.mk>).

15.3. Подетални информации за користењето на електронски средства: За да можете да учествувате во постапката, потребно е да се регистрирате во ЕСЈН и **да поседувате дигитален сертификат.** Економскиот оператор се регистрира во ЕСЈН со пополнување на регистрациска форма која е составен дел од ЕСЈН[[2]](#footnote-2), по што ЕСЈН автоматски ги обработува податоците од регистрациската форма, генерира шифра и истата ја доставува на регистрираната електронска пошта на економскиот оператор. Повеќе информации за начинот на регистрација и користење на системот ќе најдете во Прирачникот за користење на ЕСЈН наменет за економски оператори, кој можете да го преземете од почетната страна на ЕСЈН во делот „Економски оператори“.

15.4. Подетални информации за електронската аукција: Договорниот орган ќе користи електронска аукција како последна фаза во постапката со барање за прибирање на понуди. Предмет на електронската аукција е вкупната цена вклучувајќи ги сите трошоци и попусти и увозни царини, без ДДВ. Почетна цена на електронската аукција е најниската цена, од прифатливите понуди поднесени во првичната фаза од постапката.

Поканите за учество на аукцијата ќе се достават во електронска форма преку ЕСЈН по целосната евалуација на првичните понуди, до сите економски оператори кои доставиле прифатливи понуди во првата фаза од постапката и кои се регистрирани со активиран кориснички профил во ЕСЈН.

Поканата за учество на аукцијата ќе биде електронски испратена во поштенското сандаче на корисничкиот профил на ЕСЈН, на лицето кое ќе поднесе понуда за соодветната постапка по електронски пат. Во поканата за учество на аукцијата ќе бидат содржани следниве податоци: почетната цена на аукцијата, односно најниската цена од првично поднесените понуди; датумот и часот на започнување и завршување на аукцијата; интервалот во кој ќе се спроведува негативното наддавање (минимална и максимална разлика во понудени цени).

Доколку е поднесена само една понуда или само една прифатлива понуда, договорниот орган ќе го покани единствениот понудувач да поднесе конечна цена преку ЕСЈН. Во поканата за поднесување конечна цена се содржани следниве податоци: идентификување на делот на понудата кој ќе биде предмет на поднесување конечна цена, информации кои ќе му бидат достапни пред поднесувањето на конечната цена и временскиот период за поднесување конечна цена. Единствениот понудувач ја поднесува конечната цена во утврденото време само еднаш, а доколку не поднесе конечна цена, првично понудената цена ќе се смета за конечна.

**16. Доделување на договорот за јавна набавка**

16.1. Договорниот орган, по спроведената електронска аукција како последна фаза во постапката за барање за прибирање на понуди, договорот му го доделува на економскиот оператор чија понуда ќе има најниска цена.

16.2. Доколку две или повеќе понуди имаат иста цена, за најповолен понудувач ќе биде избран оној кој прв ја поднел понудата, според часот и минутата на поднесувањето на понудата.

16.3. Доколку никој не поднесе нова цена во текот на електронската аукција, а притоа две или повеќе понуди имаат идентична цена, за најповолна ќе биде избрана пoрано поднесената понуда.

16.4. Во случај во текот на аукцијата да нема негативно наддавање, договорниот орган може да му го додели договорот за јавна набавка на економскиот оператор чија првична прифатлива понуда има најниска цена.

16.5. По завршувањето на електронската аукција и изборот на најповолен понудувач, доколку предметот на набавката или поединечниот дел се состои од повеќе ставки, цената на секоја од поединечните ставки ќе се пресметува со соодветно намалување кое ќе биде еднакво на процентот на намалување на цената на првичната понуда на избраниот најповолен понудувач (пред електронската аукција) и цената на последната понуда (по завршувањето на аукцијата).

16.6 По завршувањето на електронската аукција и изборот на најповолен понудувач, Носителот на набавката е должен да достави коригирана/изменета понуда, согласно вредноста постигната со завршувањето на аукцијата врз основа на која ќе биде склучен договорот за јавна набавка. Останатите карактеристики на понудата остануваат непроменети.

**17. Известување за доделување на договорот за јавна набавка**

17.1 По завршувањето на електронската аукција на јавниот дел од ЕСЈН автоматски се објавува и до сите учесници на аукцијата автоматски се испраќа известување за економскиот оператор кој што поднел најповолна понуда во текот на негативното наддавање. Известувањето е од информативен карактер и не предизвика правни последици. Исходот од електронската аукција е основ за донесување на одлука за избор на најповолна понуда.

17.2 Избраниот најповолен економски оператор ќе биде известен во електронска форма преку ЕСЈН дека неговата понуда е прифатена, најдоцна во рок од 3 дена од донесувањето на одлуката за избор на најповолна понуда. Во исто време, и сите други економски оператори ќе бидат известени за резултатите од тендерот, одлуката кој е најповолен економски оператор како и за причините за не избор на нивната понуда. Економските оператори што учествувале во постапката имаат право на увид во извештајот од спроведената постапка.

**18. Правна заштита**

Секој понудувач кој има правен интерес за добивање на договорот за јавна набавка и кој претрпел или би можел да претрпи штета од евентуално прекршување на одредбите од овој закон, може да бара правна заштита против одлуките, дејствијата и пропуштањето за преземање дејствија од страна на договорниот орган во постапката за доделување на договор за јавна набавка, во согласност со условите и постапката предвидени со Законот за јавните набавки. Правото на жалба во постапка која завршува со електронска аукција се остварува по донесување на одлуката за избор на најповолен понудувач или поништување на постапката.

**19. Завршување на постапката за доделување на договор за јавна набавка**

Постапката за доделување на договор за јавна набавка завршува на денот на конечноста на одлуката за избор или за поништување на постапката.

Техничка спецификација

Предмет на договорот за јавна набавка претставува услугата резервација и набавка на авионски билети за службени патувања на вработените во Државниот завод за ревизија, во период од една година, со следнива спецификација:

* Авионски билети за европски дестинации за економска класа
* Авионски билети за интерконтинентални дестинации за економска класа

Дестинациите не можат однапред да бидат определени во целост од причина што не е можно однапред да се предвидат и определат сите можни дестинации за кои ќе се наметне потреба за резервација и набавка на авионски билети.

Набавката на авионски билети ќе се врши по пат на писмено барање (по факс или е-маил) до Носителот на набавката, кое ги содржи следните податоци: почетна и крајна дестинација на патувањето, датум на поаѓање и враќање, вкупен број на авионски билети и лицата за кои треба да се изврши резервација.

Носителот на набавката за поднесеното барање од страна на Договорниот орган доставува најмалку две понуди за бараната дестинација.

Понудата треба да содржи: почетна и крајна дестинација на патувањето, датум и час на поаѓање и на враќање, класата на авионскиот билет, компанијата преку која ќе се реализира патувањето, имињата на лицата кои ќе патуваат, составните елементи на цената, одобрениот попуст и крајната цена на авионскиот билет.

Носителот на набавката доставува најповолна и најекономична понуда за бараната дестинација.

Во цената од понудата Носителот на набавката мора да го вклучи и посебно да го изрази TSC, попустот на TSC и износот за плаќање за TSC, кој не смее да биде различен од износот за плаќање за TSC искажан во понудата доставена по спроведената електронска аукција.

Договорниот орган писмено го известува Носителот на набавката за избраната понуда.

**Прилог 1 – Модел на договор**

**Д О Г О В О Р**

**за набавка на услуга за авионски билети**

**I. ДОГОВОРНИ СТРАНИ**

**1. ДРЖАВЕН ЗАВОД ЗА РЕВИЗИЈА Скопје**, со седиште во \_\_\_\_\_\_\_ на ул.\_\_\_\_\_\_\_\_\_\_\_\_\_\_\_ бр.\_\_\_\_, со ЕМБС \_\_\_\_\_\_\_\_\_\_\_\_\_\_, претставуван од м-р Тања Таневска, главен државен ревизор /во понатамошниот текст: Договорен орган/

**2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, ул. \_\_\_\_\_\_\_\_\_\_\_\_\_\_\_\_\_\_\_, бр.\_\_\_\_, со ЕМБС\_\_\_\_\_\_\_ застапувано од \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /во понатамошниот текст: Носител на набавка/

**II. ПРЕДМЕТ НА ДОГОВОРОТ**

**член 1**

Со овој договор се утврдуваат меѓусебните права и обврски на Договорниот орган и Носителот на набавката во врска со набавка на услуга за авионски билети за потребите на Договорниот орган за период од 1/една/ година, по вид, карактеристики согласно понудата на Носителот на набавката доставена по спроведената електронска аукција која е составен дел на овој Договор, кои Носителот на набавката се обврзува да ги спроведува, а Договорниот орган да ги преземе и плати во согласност со одредбите на овој Договор.

**III. ВРЕДНОСТ НА ДОГОВОРОТ**

**член 2**

Вкупната вредност на договорот изнесува до \_\_\_\_\_\_\_\_\_\_\_\_\_\_\_ денари, колку што изнесува износот на средства обезбедени со Одлуката за јавна набавка. Договорниот орган нема обврска да ја реализира во целост вредноста на договорот.

Средствата за реализација на договорот за јавна набавка кој е предмет на оваа постапка се обезбедени од буџетот на Државен завод за ревизија и буџетот на проектот МАК-12/0015 „Имплементација на систем за управување со ревизија“ финансиран од грант на Кралството Норвешка.

**IV. НАЧИН И РОКОВИ НА ПЛАЌАЊЕ**

**член 3**

Договорниот орган се обврзува плаќањето да го врши по приемот на фактура, најдоцна во рок од 60 дена.

Фактурата треба да ги содржи следните елементи, покрај оние пропишани со закон и тоа:

* Релација
* Период на реализација на патувањето
* Лица кои патувале
* Цена на авионскиот билет без TSC
* Износ на TSC
* Износ на одобрен попуст на TSC
* Износ за плаќање за TSC
* Вкупна цена на авионскиот билет
* Потпис и печат на одговорното лице

**V. ВРЕМЕТРАЕЊЕ НА ДОГОВОРОТ**

**член 4**

Времетраењето на овој договор е за 1/една/ година со важност од денот на попишувањето на договорот или најмногу до вредноста определена во член 2 од овој договор.

**VI. НАЧИН НА РЕАЛИЗАЦИЈА**

**член 5**

Реализација на Договорот ќе се врши на тој начин што Договорниот орган ќе достави писмено барање (по факс или е-маил) до Носителот на набавката, кое ги содржи следните податоци: почетна и крајна дестинација на патувањето, датум на поаѓање и враќање, вкупен број на авио билети и лицата за кои треба да се изврши резервација.

Носителот на набавката за поднесеното барање од страна на Договорниот орган доставува најмалку две понуди за бараната дестинација.

Понудата треба да содржи: почетна и крајна дестинација на патувањето, датум и час на поаѓање и на враќање, класата на авионскиот билет, компанијата преку која ќе се реализира патувањето, имињата на лицата кои ќе патуваат, составните елементи на цената, одобрениот попуст и крајната цена на авионскиот билет. Носителот на набавката доставува најповолна и најекономична понуда за бараната дестинација.

Во цената од понудата Носителот на набавката мора да го вклучи и посебно да го изрази TSC, попустот на TSC и износот за плаќање за TSC, кој не смее да биде различен од износот за плаќање за TSC искажан во понудата доставена по спроведената електронска аукција.

**VII. ПРАВА И ОБВРСКИ НА ДОГОВОРНИТЕ СТРАНИ**

**член 6**

Договорниот орган се обврзува до Носителот на набавката навремено да доставува барање за набавка на авио билети и тоа во писмена форма (по факс или е-маил).

Договорниот орган се обврзува по извршениот избор, писмено да го извести Носителот на набавката за избраната понуда.

**член 7**

Носителот на набавката се обврзува навремено да го известува Договорниот орган и да достави понуда, која треба да ги содржи елементите утврдени со член 5 од договорот.

Носителот на набавката треба да овозможи максимална флексибилност во поглед на промена на бројот на патници, промена на дестинацијата и/или откажување на билетите се до моментот на издавање на авионскиот билет, односно најдоцна до работниот ден кога е издаден билетот.

Носителот на набавката се обврзува, откако ќе биде известен која понуда е прифатена да изврши резервација на авионските билети.

**член 8**

Носителот на набавката се обврзува дека нема да врши корекција на цените на авионските билети, односно цените искажани во понудата ќе бидат фиксни за одредена дестинација до денот на подигањето, односно испораката на авионските билети.

**VIII. РАСКИНУВАЊЕ НА ДОГОВОР**

**член 9**

Кога една од договорните страни нема да ја исполни својата обврска, другата договорна страна може да бара исполнување на обврската или раскинување на овој договор.

Договорниот орган може да го раскине договорот пред истекот на времетраењето на овој договор, доколку Носителот на набавката цените на авионските билети не ги утврдува согласно понудата по спроведената електронска аукција.

Договорот може да се раскине во текот на неговото извршување до неговата целосна реализација, со претходна согласност од двете договорени страни, под услови предвидени со Законот за облигациони односи.

**IX. ВИША СИЛА**

**член 10**

Договорните страни се согласни ниту една договорна страна да не биде одговорна кон другата за загуба, штета, повреда или неизвршување на одредбите од овој Договор, кои се предизвикани со дејство на виша сила.

Под виша сила се подразбира она што е регулирано со Законот за облигациони односи.

Договорните страни се обврзуваат писмено да ја известат другата договорна страна, во случај на стапување на виша сила во дејство и ќе договорат нови услови за исполнување или услови за раскинување на Договорот.

**X. ЗАВРШНИ ОДРЕДБИ**

**член 11**

Овој Договор се смета за склучен и стапува во сила на денот на неговото потпишување од двете договорни страни, односно на денот кога е потпишан од договорната страна која последна го потпишала, во случај договорот да не е потпишан во ист ден од двете договорни страни и важи до неговата целосна реализација.

Договорот може да се раскине и пред неговото извршување, со претходна согласност од двете договорни страни, под услови предвидени со Законот за облигациони односи. Кога една од договорните страни нема да ја исполни својата обврска, другата договорна страна може да бара исполнување на обврската или раскинување на овој Договор.

Сите евентуални спорови и недоразбирања кои би произлегле од овој Договор, договорните страни ќе ги решаваат во духот на добрите деловни обичаи со меѓусебно договарање. Доколку тоа не даде резултат сите спорови ќе ги решава надлежниот суд во Скопје.

Договорните страни се согласни да ги применат највисоките стандарди за етичко и законито однесување за време на реализација на овој Договор.

**член 12**

За се што не е предвидено со овој Договор, ќе се применува Законот за облигациони односи и позитивните законски прописи во Република Македонија.

**член 13**

Овој Договор е изработен во 4 /четири/ еднообразни примероци, од кои 2 /два/ примероци за Договорниот орган и 2 /два/ примероци за Носителот на набавката.

**ДОГОВОРЕН ОРГАН НОСИТЕЛ НА НАБАВКА**

**ДРЖАВЕН ЗАВОД ЗА РЕВИЗИЈА \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Главен државен ревизор Одговорно лице

м –р Тања Таневска \_\_\_\_\_\_\_\_\_\_\_\_\_\_\_\_\_\_\_\_\_\_\_

**Прилог 2 – Образец на понуда**

Врз основа на огласот број 05/2017објавен од страна на Државниот завод за ревизија, за доделување на договор за јавна набавка на услуга за авионски билети, со спроведување на постапка со барање за прибирање на понуди, со електронска аукција преку Електронскиот систем за јавни набавки (https://www.e-nabavki.gov.mk) и на тендерската документација, ја поднесуваме следнава:

**П О Н У Д А**

**1. ОПШТ ДЕЛ**

1.1. Име на понудувачот: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.2. Контакт информации

* Адреса: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Телефон: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Факс: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Е-пошта: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Лице за контакт: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.3. Одговорно лице: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.4. Даночен број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.5 Согласни сме да ја дадеме оваа понуда за предметот на договорот за јавна набавка согласно со цените дефинирани во Листата на цени и попусти.

1.6 Нашата понудата е составена од следниве делови:

* Модел на договор - парафиран (Прилог 1);
* Пополнет образец на понуда (Прилог 2);
* Изјава со која понудувачот потврдува дека ги исполнува критериумите за утврдување на личната состојба (Прилог 3),
* Изјава за сериозност на понудата (Прилог 4);
* Изјава за независна понуда (Прилог 5);
* Документ за утврдување на способност за вршење на професионална дејност наведен во точка 9.2 од тендерската документација (ДРД-Образец);
* Докази за утврдување на техничката или професионалната способност наведени во подточка 9.3 од тендерската документација;
* Образец за општи информации (Прилог 6).
* Пополнет образец на листа на доверливи информации (ако нема доверливи информации, образецот не мора да се доставува) (Прилог 7);
* Договор за групна понуда*[*само за група на економски оператори*]*;

**2 ЛИСТА НА ЦЕНИ И ПОПУСТИ**

|  |  |  |  |  |
| --- | --- | --- | --- | --- |
| **Опис на видот на авионскиот билет** | | **Износ на TSC**  **(во денари**  **без ДДВ)** | **Износ на попуст за TSC**  **(во денари**  **без ДДВ)** | **Износ за плаќање за TSC** |
| **1** | | **2** | **3** | **4 (2-3)** |
| **1** | Авионски билети за европски дестинации за економска класа |  |  |  |
| **2** | Авионски билети за интерконтинентални дестинации за економска класа |  |  |  |
| **3**  **(1+2)** | **Вкупна цена на понудата** | | |  |

Вкупната цена на понудата вклучувајќи ги сите трошоци и попусти без ДДВ изнесува: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (со бројки), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (со букви).

Вкупниот износ на ДДВ изнесува\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2.2. Ги прифаќаме начинот и рокот на испорака утврдени во тендерската документација.

2.2 Нашата понуда важи за периодот утврден во тендерската документација. Се согласуваме со начинот на плаќање утврден во тендерската документација.

2.3 Со поднесување на оваа понуда, во целост ги прифаќаме условите предвидени во тендерската документација и приложениот модел договор.

|  |  |
| --- | --- |
| Место и датум  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Одговорно лице  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (потпис) *\** |

**\****Овој образец не се потпишува своерачно, туку исклучиво електронски со прикачување на валиден дигитален сертификат чиј носител е одговорното лице или лице овластено од него.*

**Прилог 3 – Изјава со која понудувачот потврдува дека ги исполнува критериумите за утврдување на личната состојба**

**И З Ј А В А**

Под целосна материјална и кривична одговорност изјавувам дека понудувачот \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *[се наведува назив на понудувачот]* во целост ги исполнува критериумите за утврдување на личната состојба на понудувачите утврдени во законот и во тендерската документација по огласот број 05/2017 за доделување на договор за јавна набавка на услуга за авионски билети, објавен од страна на Државниот завод за ревизија во постапка со барање за прибирање на понуди и дека понудувачот ги има на располагање сите документи утврдени во тендерската документација за докажување на исполнувањето на овие критериуми, кои ќе му бидат доставени на договорниот орган доколку нашата понуда биде избрана за најповолна.

|  |  |
| --- | --- |
| Место и датум \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Одговорно лице  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (потпис) *\** |

*\*Овој образец не се потпишува своерачно, туку исклучиво електронски со прикачување на валиден дигитален сертификат чиј носител е одговорното лице или лице овластено од него.*

**Прилог 4 – Изјава за сериозност на понудата**

**И З Ј А В А**

Јас, долупотпишаниот \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [име и презиме], врз основа на член 47 став 1 од Законот за јавните набавки, а во својство на одговорно лице на понудувачот\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, изјавувам дека во целост ја гарантирам содржината на понудата на понудата по огласот број 05/2017 и дека понудата е валидна и правно обврзувачка за нас во сите нејзини делови до истекот на периодот на нејзината важност.

Исто така, изјавувам дека сум целосно свесен за последиците од прекршување на оваа изјава во случаите од член 47 став 6 од Законот за јавните набавки, што ќе доведе до издавање негативна референца од страна на договорниот орган против понудувачот во чие име и за чија сметка сум овластен да ја дадам оваа изјава.

|  |  |
| --- | --- |
| Место и датум  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Одговорно лице  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (потпис) *\** |

*\*Овој образец не се потпишува своерачно, туку исклучиво електронски со прикачување на валиден дигитален сертификат чиј носител е одговорното лице или лице овластено од него.*

**Прилог 5 – Изјава за независна понуда**

**И З Ј А В А**

Јас, долупотпишаниот\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [име и презиме], врз основа на член 129 став 2 од Законот за јавните набавки, а во својство на одговорно лице на понудувачот \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, под целосна материјална и кривична одговорност изјавувам дека понудата во постапката со барање за прибирање на понуди со оглас број 05/2017 за набавка на услуга за авионски билети, ја поднесувам независно, без договор со други економски оператори на начин кој не е спротивен на прописите за заштита на конкуренцијата.

Истовремено, под целосна материјална и кривична одговорност изјавувам дека при доставувањето на  понудата во постапката со барање за прибирање на понуди бр. 05/2017 не учествувам со други економски оператори со кои сум капитално, сопственички или роднински поврзан.

Исто така, изјавувам дека сум целосно свесен за последиците од давање на невистинити наводи во изјавата, што може да доведе до поведување на соодветна постапка против понудувачот во чие име и за чија сметка сум овластен да ја дадам оваа изјава.

Место и датум Одговорно лице

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(потпис)\*\*

*\*Изјавата за независна понуда не може да гласи на ниту едно друго лице освен на одговорното лице.*

*\*\* Овој образец се потпишува електронски со прикачување на валиден дигитален сертификат чиј носител е одговорното лице. Доколку образецот е потпишан од лице овластено за дигитално потпишување, тогаш истиот задолжително треба да е своерачно потпишан од одговорното лице, скениран и на таков формат да биде аплициран дигитален потпис.*

**Прилог 6 - ОБРАЗЕЦ ЗА ОПШТИ ИНФОРМАЦИИ**

|  |  |
| --- | --- |
| *1. Назив на економскиот оператор / претставник на група економски оператори / член на група економски оператори:* | |
|  | |
| *2. Адреса на седиштето:* | |
| *3. Телефон:* | *4. Контакт:* |
| *5. Факс:* | *6.e-mail:* |
| *7. Место на основањето / регистрацијата:* | *8. Година на основањето / регистрацијата:* |
| *9. Основни дејности на економскиот оператор:* | |

|  |  |
| --- | --- |
| Место и датум  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Одговорно лице  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (потпис) |

*\*Овој образец не се потпишува своерачно, туку исклучиво електронски со прикачување на валиден дигитален сертификат чиј носител е одговорното лице или лице овластено од него****.***

\*Во случај на групна пријава за учество, образецот со општи информации се пополнува за секој член на групата на економски оператори.

**Прилог 7- ОБРАЗЕЦ НА ЛИСТА НА ДОВЕРЛИВИ ИНФОРМАЦИИ**

|  |  |  |  |
| --- | --- | --- | --- |
| Информации кои се доверливи | Бројот на страниците со тие информации | Причини за доверливост на тие информации | Временски период во кој тие информации ќе бидат доверливи |
|  |  |  |  |
|  |  |  |  |
|  |  |  |  |
|  |  |  |  |

Место и датум Одговорно лице\*

\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_

(потпис)

*\*Овој образец не се потпишува своерачно, туку исклучиво електронски со прикачување на валиден дигитален сертификат чиј носител е одговорното лице или лице овластено од него****.***

\*Ако нема доверливи информации, образецот не мора да се доставува.

1. Доколку е потребно да се издаде негативна референца на групата понудувачи а некој од членовите на групата не е регистриран на ЕСЈН, договорниот орган ќе ја објави негативната референца за сите членови на групата, при што нерегистрираните претходно ќе ги регистрира на ЕСЈН врз основа на доставените податоци од понудата. [↑](#footnote-ref-1)
2. Линк „Регистрирај се“ во делот „Економски оператори“ на почетната страна на ЕСЈН [↑](#footnote-ref-2)